|  |  |
| --- | --- |
| REPUBLIKA SLOVENIJA   **MINISTRSTVO ZA GOSPODARSTVO, TURIZEM IN ŠPORT**  Kotnikova ulica 5  1000 Ljubljana  Slovenija  [gp.mgts@gov.si](mailto:gp.mgts@gov.si) | |
| Številka: 6716-4/2024/4 | |
| Ljubljana, 7. 5. 2024 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA:**Soglasje Vlade Republike Slovenije Atletski zvezi Slovenije za predložitev kandidature Evropski atletiki za organizacijo Evropskega prvenstva v gorskih in trail tekih – Kamnik 2026 – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu z 10. točko 74. člena in drugo alinejo 4. točke prvega odstavka 75.člena Zakona o športu (Uradni list RS št. 29/17, 21/18 – ZNOrg, 82/20 in 3/22 – ZDeb) ter s Pravilnikom o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24), je Vlada Republike Slovenije na … seji pod točko …, dne … sprejela naslednji    SKLEP   1. Vlada Republike Slovenije daje Atletski zvezi Slovenije soglasje za vložitev kandidature pri Evropski atletiki za organizacijo Evropskega prvenstva v gorskih in trail tekih – Kamnik 2026. 2. Atletska zveza Slovenije je dolžna ministrstvo, pristojno za šport, takoj po prejemu odločitve obvestiti, ali je pri Evropski atletiki pridobila pravice za organizacijo prireditve iz prve točke tega sklepa. Najkasneje do 15. novembra v letu pred izvedbo prireditve je Atletska zveza Slovenije dolžna ministrstvu, pristojnemu za šport, predložiti tudi končno študijo o organizaciji in financiranju prireditve iz prve točke tega sklepa. 3. Organizacija evropskega prvenstva iz 1. točke se sofinancira skladno z letnim programom športa v Republiki Sloveniji in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24).   Barbara Kolenko Helbl  generalna sekretarka  Sklep prejmejo:   * Atletska zveza Slovenije, Letališka cesta 33c, 1000 Ljubljana * Ministrstvo za gospodarstvo, turizem in šport, * Ministrstvo za finance, * Urad vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Dejan Plastovski, generalni direktor Direktorata za šport. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| **5. Kratek povzetek gradiva:** | | | |
| Atletska zveza Slovenije, Letališka cesta 33c, 1000 Ljubljana, prosi za izdajo soglasja Vlade Republike Slovenije za predložitev kandidature Evropski atletiki za organizacijo Evropskega prvenstva v gorskih in trail tekih – Kamnik 2026. V skladu z drugo alinejo 4. točke prvega odstavka 75.člena Zakona o športu, morajo kandidati za organizacijo velikih mednarodnih športnih prireditev v Republiki Sloveniji pred vložitvijo kandidature za evropska prvenstva pri mednarodni športni zvezi pridobiti soglasje Vlade Republike Slovenije. S kandidaturo se je na 10. dopisni seji dne 12. 4. 2024 seznanil tudi Strokovni svet Republike Slovenije za šport in podal pozitivno mnenje k vlogi za organizacijo Evropskega prvenstva v gorskih in trail tekih – Kamnik 2026. Organizacija evropskega prvenstva se sofinancira skladno z letnim programom športa v Republiki Sloveniji in na podlagi Pravilnika o sofinanciranju izvajanja letnega programa športa na državni ravni. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:** | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo je bilo poslano v mnenje:  - Skupnosti občin Slovenije SOS: NE  - Združenju občin Slovenije ZOS: NE  - Združenju mestnih občin Slovenije ZMOS: NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/141, 64/20, 35/21, 51/21 in 114/21) se javnosti ne povabi k sodelovanju pri pripravi predloga sklepa, zato gradivo ni bilo predhodno objavljeno na spletni strani predlagatelja. | | | | | | | | |
|  | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Matjaž Han  minister | | | | | | | | |
| Priloge:   1. predlog sklepa Vlade Republike Slovenije o soglasju 2. obrazložitev 3. vloga za izdajo soglasja s študijo o izvedljivosti in finančnim okvirom 4. sklep Strokovnega sveta Republike Slovenije za šport | | | | | | | | |

Priloga 1

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu s 10. točko 74. člena in drugo alinejo 4. točke prvega odstavka 75.člena Zakona o športu (Uradni list RS št. 29/17, 21/18 – ZNOrg, 82/20 in 3/22 – ZDeb) ter s Pravilnikom o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24), je Vlada Republike Slovenije na … seji pod točko …, dne … sprejela naslednji

SKLEP

1. Vlada Republike Slovenije daje Atletski zvezi Slovenije soglasje za vložitev kandidature pri Evropski atletiki za organizacijo Evropskega prvenstva v gorskih in trail tekih – Kamnik 2026.
2. Atletska zveza Slovenije je dolžna ministrstvo, pristojno za šport, takoj po prejemu odločitve obvestiti, ali je pri Evropski atletiki pridobila pravice za organizacijo prireditve iz prve točke tega sklepa. Najkasneje do 15. novembra v letu pred izvedbo prireditve je Atletska zveza Slovenije dolžna ministrstvu, pristojnemu za šport, predložiti tudi končno študijo o organizaciji in financiranju prireditve iz prve točke tega sklepa.
3. Organizacija evropskega prvenstva iz 1. točke se sofinancira skladno z letnim programom športa v Republiki Sloveniji in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24).

Barbara Kolenko Helbl

generalna sekretarka

Sklep prejmejo:

* Atletska zveza Slovenije, Letališka cesta 33c, 1000 Ljubljana
* Ministrstvo za gospodarstvo, turizem in šport,
* Ministrstvo za finance,
* Urad vlade RS za komuniciranje.

Priloga 2

**OBRAZLOŽITEV**

Atletska zveza Slovenije (AZS) je v skladu s 75. členom Zakona o športu (Uradni list RS št. 29/17, 21/18 – ZNOrg, 82/20 in 3/22 – ZDeb; v nadaljevanju: ZŠpo-1) in na podlagi Sklepa o postopku za kandidiranje in organiziranje velikih športnih prireditev v Republiki Sloveniji (Uradni list RS št. 64/93, 22/98 – ZSpo in 29/17 – ZŠpo-1) dne 8. 4. 2024 predložila vlogo za izdajo soglasja za kandidiranje za organizacijo velike mednarodne športne prireditve, Evropskega prvenstva v gorskih in trail tekih – Kamnik 2026. Atletska zveza je na podlagi poziva za dopolnitev (št. 6716-4/2024/2 z dne 8. 4. 2024) 9. 4. 2024 poslala dopolnjeno vlogo.

Vlagatelj je skladno s 75. členom ZŠpo-1 priložil vso potrebno dokumentacijo.

Prireditev bo potekala v Kamniku z okolico in na Veliki planini meseca junija 2026. Prireditev bo trajala tri dni. Slovenija slovi kot izjemno dobra organizatorka tekmovanj v gorskem teku. Leta 2010 je bilo v Kamniku in na Veliki planini uspešno organizirano Svetovno prvenstvo v gorskem teku, leta 2017 pa na isti lokaciji še Evropsko prvenstvo. Zadnje Evropsko prvenstvo je potekalo v El pasu (ES), v letu 2024 pa bo organizirano v francoskem Annecyju.

Gorski teki imajo v Sloveniji že dolgo tradicijo, saj od prvih tekmovanj v gorskem teku mineva že 50 let. Slovenski tekmovalci in tekmovalke so v preteklosti na evropskih prvenstvih v gorskih tekih osvojili že več medalj (Lucija Krkoč, Mateja Kosovelj, Lea Einfalt), v zadnjih letih pa se slovenski atleti in atletinje redno uvrščajo med prvo deseterico.

V sklopu evropskega prvenstva bosta potekali tudi tekmovanji v dveh disciplinah (gor in trail) za rekreativce (t. i. mass race). Rekreativni gorski tekači so ljubitelji hribov in narave, zato so kot taki zelo primerni gostje na območju Kamnika in Velike planine. Prav tako prireditev predstavlja veliko promocijo Slovenije na področju športnega turizma. Gorski in trail teki se v zadnjem obdobju v svetu zelo razvijajo, zato je organizacija velike mednarodne športne prireditve pomembna za nadaljnji razvoj športnih panog v Sloveniji. Hkrati pa je tekmovanje pomembno za privabljanje mladih k udejstvovanju v gorskem teku.

Evropska atletika šteje 51 članic. Na prireditvi v Kamniku in na Veliki Planini organizator pričakuje 600 tekmovalcev in tekmovalk iz 30 držav. V sklopu tekmovanja bo v dveh disciplinah možna tudi udeležba rekreativnih tekačev, kjer organizator pričakuje okrog 2000 udeležencev.

S kandidaturo se je seznanil tudi Strokovni svet Republike Slovenije za šport in na 10. dopisni seji dne 12. 4. 2024 in sprejel sklep:

*Sklep 10d/76:*

*Strokovni svet RS za šport daje pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za Evropsko prvenstvo v gorskih in trail tekih za leto 2026, ki bi potekalo tri dni v juniju 2026 v Kamniku in okolici ter na Veliki planini.*

Organizacija Evropskega prvenstva v gorskih in trail tekih – Kamnik 2026 se sofinancira skladno z letnim programom športa v Republiki Sloveniji in na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24).